CELEX: 32003L0001
Language: mt
Date: 2003-01-06 00:00:00
Title: Id-Direttiva tal-Kummissjoni 2003/1/KE tas -6 ta’ Jannar 2003 li tadatta għall-progress tekniku l-Anness II tad-Direttiva tal-Kunsill 76/768/KEE dwar l-approssimazzjoni tal-liġijiet tal-Istati Membri li għandhom x’jaqsmu mal-prodotti kosmetiċi (Test b’rilevanza għaż-ŻEE)Test b’rilevanza għaż-ŻEE

Avviż Legali Importanti

|

32003L0001

Official Journal L 005 , 10/01/2003 P. 0014 - 0015

		Direttiva tal-Kummissjoni 2003/1/KEtas -6 ta' Jannar 2003li tadatta għall-progress tekniku l-Anness II tad-Direttiva tal-Kunsill 76/768/KEE dwar l-approssimazzjoni tal-liġijiet tal-Istati Membri li għandhom x'jaqsmu mal-prodotti kosmetiċi(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkonsidrat it-Trattat li jistabbilixxi l-Komunità Ewropea,Wara li kkonsidrat id-Direttiva tal-Kunsill 76/768/KEE tas-27 ta' Lulju 1976 dwar l-approssimazzjoni tal-liġijiet tal-Istati Membri li għandhom x'jaqsmu mal-prodotti kosmetiċi [1], kif emendata l-aħħar bid-Direttiva tal-Kummissjoni 2002/34/KE [2], u b'mod partikolari l-Artikolu 8(2) tagħha,Wara li ikkonsultat il-Kumitat Xjentifiku dwar Prodotti Kosmetiċi u Prodotti mhux għall-ikel intiżi għall-konsumaturi,Billi:(1) In-numru ta' referenza 419 ta' l-Anness II tad-Direttiva 76/768/KEE li fiha lista ta' sustanzi li ma għandhomx ikunu fi prodotti kosmetiċi hi bħalissa allineata mad-Deċiżjoni tal-Kummissjoni 97/534/KE tat-30 ta' Lulju 1997 fuq il-projbizzjoni ta' materjal li jippreżenta riskju ta' enċefalopatiji sponġiformi tramissibbli [3]. Dik id-Deċiżjoni tħassret bid-Deċiżjoni tal-Kummissjoni 2000/418/KE tad-29 ta' Ġunju 2000 li tirregola l-użu ta' materjal li jippreżenta riskju ta' enċefalopatiji sponġiformi trasmissibbli u temenda d-Deċiżjoni 94/474/KE [4]. Rigward l-opinjoni tal-Kumitat Xjentifiku dwar Prodotti Kosmetiċi u Prodotti mhux għall-ikel intiżi għall-konsumaturi (SCCNFP) jixraq li n-numru ta' referenza 419 ta' l-Anness II tad-Direttiva 76/768/KEE jiġi allineat mar-Regolament (KE) Nru 999/2001 tal-Parlament Ewropew u tal-Kunsill tat-22 ta' Mejju 2001 li jistipula regoli għall-prevenzjoni, l-kontroll u l-eradikazzjoni ta' ċerti enċefalopatiji sponġiformi trasmissibli [5], kif emendat l-aħħar bir-Regolament tal-Kummissjoni (KE) Nru 270/2002 [6].(2) Referenza għal materjali riskjużi speċifikati kif imsemmijin f'L-Anness V tar-Regolament (KE) Nru 999/2001, għandha tiddaħħal fin-numru ta' referenza 419 ta' l-Anness II tad-Direttiva 76/768/KEE.(3) Isegwi mill-Artikolu 22(1) tar-Regolament (KE) Nru 999/2001, madankollu, li d-dispożizzjonijiet ta' l-Anness XI Parti A ta' dak ir-Regolament jibqgħu jgħoddu sad-data ta' adozzjoni ta' deċiżjoni li warajha jibdew jgħoddu l-Artikolu 8 ta' dak ir-Regolament u l-Anness V tiegħu. Għalhekk, in-numru ta' referenza 419 ta' l-Anness II tad-Direttiva 76/768/KEE għandu jirreferi ukoll għall-Anness XI Parti A tar-Regolament (KE) Nru 999/2001.(4) Id-Direttiva 76/768/KEE għalhekk għandha tkun emendata.(5) Minħabba n-natura speċifika tal-materjali riskjużi, l-Istati Membri għandhom ikunu jistgħu jieħdu l-miżuri previsti f'din id-Direttiva mingħajr ma jkollhom għalfejn jistennew l-aħħar data speċifikata.(6) Il-miżuri previsti f'din id-Direttiva huma skond l-opinjoni tal-Kumitat fuq l-Adattament għall-Progress Tekniku tad-Direttivi dwar it-tneħħija ta' Ostakoli Tekniċi għall-Kummerċ fis-Settur tal-Prodotti Kosmetiċi.ADOTTAT DIN ID-DIRETTIVA:Artikolu 1L-Anness II tad-Direttiva 76/768/KEE hu emendat skond l-Anness ta' din id-Direttiva.Artikolu 21. L-Istati Membri għandhom jieħdu l-miżuri meħtieġa kollha biex jiżguraw li mill-15 t'April 2003 l-aktar tard ebda prodotti kosmetiċi li jonqsu li jikkonformaw ma' din id-Direttiva ma jitqiegħdu fis-suq minn manifatturi tal-Komunità jew importaturi stabbiliti fi ħdan il-Komunità.2. L-Istati Membri għandhom jieħdu l-miżuri meħtieġa kollha biex jiżguraw li l-prodotti msemmija fil-paragrafu 1 ma jinbiegħux jew ma jingħatawx lill-konsumatur finali wara l-15 t'April 2003 l-aktar tard.Artikolu 3L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi meħtieġa sabiex jikkonformaw ma' din id-Direttiva mhux iktar tard mill-15 t'April 2003.Huma għandhom jinfurmaw b'dan lill-Kummissjoni minnufih.Meta l-Istati Membri jadottaw dawk id-dispożizzjonijiet, dawn għandhom ikollhom referenza għal din id-Direttiva jew ikollhom magħhom tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-riferenza.Artikolu 4Din id-Direttiva għandha tidħol fis-seħħ fit-tielet jum wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 5Din id-Direttiva hija indirizzata lill-Istati Membri.Magħmula fi Brussel, fis-6 ta' Jannar 2003.Għall-KummissjoniErkki LiikanenMembru tal-Kummissjoni[1] ĠU L 262, tas-27.9.1976, p. 169.[2] ĠU L 102, tat-18.4.2002, p. 19.[3] ĠU L 216, tat-8.8.1997, p. 95.[4] ĠU L 158, tat-30.6.2000, p. 76.[5] ĠU L 147, tal-31.5.2001, p. 1.[6] ĠU L 45, tal-15.2.2002, p. 4.--------------------------------------------------ANNESSFin-numru ta' referenza 419 ta' l-Anness II tad-Direttiva tal-Kunsill 76/768/KEE is-sentenzi"(a) il-kranju, inklużi il-moħħ u l-għajnejn, it-tunsilli u l-korda spinali tan-nervituri ta':- bhejjem bovini li għandhom 12-il xahar,- bhejjem ovini u kaprini li għandhom iktar minn 12-il xahar jew li għandhom sinna inċiżiva permanenti li spuntat mill-ħanek;(b) il-milsiet ta' bhejjem ovini u kaprini u ingredjenti magħmulin minnhom.'"jinbidlu b'dawn is-sentenzi:"Mid-data li hemm imsemmija fl-Artikolu 22(1) tar-Regolament (KE) Nru 999/2001 tal-Parlament Ewropew u tal-Kunsill [1], il-materjali riskjużi speċifikati kif imsemmijin fl-Anness V ta' dak ir-Regolament, u ingredjenti li ġejjin minnhom.Sa dik id-data il-materjali riskjużi speċifikati kif imsemmijin fl-Anness XI Parti A għar-Regolament (KE) Nru 999/2001, u ingredjenti li ġejjin minnhom."[1] ĠU L 147, tal-31.5.2001, p. 1.--------------------------------------------------